6. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./5 Μαρτ. 1957 (Φ.Ε.Κ. Α΄  30) Περί τροποποιήσεως και συμπληρώσεως των περί Ταμείων Υγείας Ταχυδρομικού Προσωπικού και Ειδικού Λογαριασμού Προνοίας Φυματικού Προσωπικού Τ.Τ.Τ. κειμένων διατάξεων. Άρθρ.6.-1.Η ασφάλισις παρά τω Ταμείω Υγείας των εξερχομένων της Υπηρεσίας συνεχίζεται εις περίπτωσιν αδυναμίας εγγραφής τούτων ως συνταξιούχων λόγω καθυστερήσεως εκδόσεως της περί συνταξιοδοτήσεώς των πράξεως του Ελεγκτικού Συνεδρίου τη αιτήσει τούτων και πέραν του χρόνου των τριμήνων αποδοχών και μέχρι συμπληρώσεως ενός το πολύ έτους από της εξόδου των επί τη καταβολή των αυτών κρατήσεων, εφ’ όσον συντρέχωσιν αι προϋποθέσεις της συνταξιοδοτήσεώς των. 2.Η ασφάλισις παρά τω Ταμείω Υγείας Ταχυδρομικού Προσωπικού των προστατευομένων μελών συνεχίζεται και μετά τον θάνατον του εν ενεργεία υπαλλήλου ή συνταξιούχου, δι’ ο χρονικόν διάστημα συνεχίζεται η καταβολή πλήρων αποδοχών ενεργείας ή πλήρους συντάξεως κατά τας εκάστοτε ισχυούσας διατάξεις επί τη καταβολή του αυτού ποσού κρατήσεων και εισφορών. 3.Τα δικαιούμενα συντάξεως εκ του Δημοσίου Ταμείου προστατευόμενα μέλη θανόντων ησφαλισμένων, δύνανται να συνεχίσωσι τελούντα εν ασφαλίσει κατόπιν αιτήσεως υποβαλλομένης εντός εξαμήνου ανατρεπτικής προθεσμίας από της χρονολογίας της εκδόσεως της οικείας συνταξιοδοτικής πράξεως ή από της ενάρξεως της ισχύος του παρόντος προκειμένου περί μελών προαποβιωσάντων ησφαλισμένων. Εκ των ούτως ασφαλιζομένων μελών, το εν υπόκειται εις εισφοράν ισόποσον προς την κράτησιν κυρίου μέλους, τα δε λοιπά εις εισφοράν ισόποσον προς την κράτησιν των προστατευομένων μελών των εν ενεργεία υπαλλήλων. Η εκ της εισφοράς τοιαύτη υποχρέωσις δύναται να κατανέμηται συμμέτρως μεταξύ των ασφαλιζομένων. Σελ. 106 4.Η περίθαλψις των τέκνων των εις το Ταμείον Υγείας Ταχυδρομικού Προσωπικού ησφαλισμένων συνεχίζεται, εφ’ όσον ταύτα είναι άγαμα και δεν ασκούσι βιοποριστικόν επάγγελμα, των μεν αρρένων μέχρι της στρατεύσεώς των ή της νομίμου απαλλαγής των, των δε θηλέων, ανεξαρτήτως ηλικίας. Δια την ασφάλισιν των αναπήρων αγάμων τέκνων των αποδεδειγμένως ανικάνων προς εργασίαν κατά γνωμάτευσιν των υπό του Υπαλληλικού Κώδικος προβλεπομένων πρωτοβαθμίων Υγειονομικών Επιτροπών, απαιτείται ειδική απόφασις του Διοικητικού Συμβουλίου του Ταμείου Υγείας Ταχυδρομικού Προσωπικού, στηριζομένη εις πρότασιν του παρ’ αυτώ Υγειονομικού Συμβούλου. Άρθρ.7.-1.Η κατά την παρ. 1 του άρθρ. 1 του από 18.2.1953 Β.Δ/τος «περί συμπληρώσεως του από 31.5.1947 Β.Δ/τος κλπ.» γενική ιατρική περίθαλψις των εις το Ταμείον Υγείας Ταχυδρομικού Προσωπικού ησφαλισμένων παρέχεται εφεξής αποκλειστικώς δι’ ιατρών της ελευθέρας εκλογής του ησφαλισμένου συμβεβλημένων μετά του Ταμείου κατά τα εν τη παραγράφω ταύτη οριζόμενα, καταργουμένων των υπό της παρ. 1 του άρθρ. 2 του αυτού Δ/τος προβλεπομένων θέσεων εμμίσθου προσωπικού εξ ιατρών παθολόγων και ειδικοτήτων. 2.Το παρά τω Ταμείω Υγείας έμμισθον υγειονομικόν προσωπικόν προσλαμβανόμενον είτε επί συμβάσει είτε ως έκτακτον επί μηνιαία αποζημιώσει καθοριζομένη υπό του Διοικητικού Συμβουλίου απαρτίζεται εφεξής μόνον 1) εκ δύο Υγειονομικών Συμβούλων, εξ ων ο εις παρά τη έδρα του Ταμείου, ο δ’ έτερος εν Θεσσαλονίκη, 2)εκ του εν τη έδρα του Ταμείου ιατρού θεραπευτού και 3) εκ δύο νοσοκόμων ανά μιας δι’ έκαστον των εν Αθήναις και Θεσσαλονίκη Ιατρείων. Ο εν τη έδρα του Ταμείου Υγειονομικός Σύμβουλος δέον όπως κέκτηνται τα υπό των κειμένων διατάξεων δια τον Υγειονομικόν Σύμβουλον του Ταμείου Υγείας Ταχυδρομικού Προσωπικού προβλεπόμενα προσόντα. Τα καθ’ έκαστον καθήκοντα του εμμίσθου Υγειονομικού προσωπικού καθορίζονται δι’ αποφάσεως του Διοικητικού Συμβουλίου, κυρουμένη υπό του Υπουργού. 22.Β.δ.6 Ταμείο Υγείας Ταχυδρομικού Προσωπικού Άρθρ.8.-1.Εις την αρμοδιότητα των παρά τη Κεντρική Υπηρεσία Γενικών Ταχυδρομικών Επιθεωρητών περιλαμβάνεται η επιθεώρησις και ο έλεγχος των Ασφαλιστικών Ταμείων της Γενικής Διευθύνσεως Ταχυδρομείων, όστις ασκείται υπ’ αυτών τούτων προσωπικώς και αυτεπαγγέλτως ή και παρ’ άλλων Επιθεωρητών, αλλά μόνον τη εγγράφω παραγγελία τούτων, είναι δ’ ανεξαρτήτως του κατ’ έτος ενεργουμένου τοιούτου παρ’ ειδικών Επιτροπών. 2.Εις τον δυνάμει του άρθρ. 11 παρ. 5 του Νόμ. 2045/1952 «περί στεγάσεως των Ταχυδρομείων κλπ.» εξυπηρετούντα τας δικαστικάς υποθέσεις των Ασφαλιστικών Ταμείων Τ.Τ.Τ. Νομικόν Σύμβουλον, δύναται να παρέχηται, μηνιαία κατ’ αποκοπήν αποζημίωσις δι’ έξοδα κινήσεως αυτού, δι’ αποφάσεως του Υφυπουργού Συγκοινωνιών, προτάσει των οικείων Διοικητικών Συμβουλίων. Αι λοιπαί διατάξεις του άνω Β.Δ/τος, αφορώσαι εις την προστασίαν του φυματικού προσωπικού, παρατίθενται ανωτ. σελ. 95. 